
10 DR.30.9.2004 

 
 

tidak menubuhkan Malaysian Student Department (MSD) di Singapura dan rekod untuk 
ke Singapura akan kami berikan kepada Yang Berhormat nanti.  Terima kasih. 

 

7. Dato' Abdul Rahman bin Ariffin [Jerlun] minta Menteri Kemajuan Luar 
Bandar dan Wilayah menyatakan adakah kementerian sedar ada sesetengah kampung 
yang diletakkan di bawah Gerakan Daya Wawasan (GDW) bagaikan ‘hidup segan mati 
tak mahu’.  Adakah kementerian bercadang untuk menempatkan pegawai khas 
khususnya di Parlimen Jerlun.   

Menteri Kemajuan Luar Bandar dan Wilayah [Dato' Abdul Aziz bin 
Shamsuddin]:  Tuan Yang di-Pertua, Yang Berhormat bagi Jerlun, kementerian ini 
memang menyedari bahawa terdapat sesetengah kampung Gerakan Daya Wawasan 
yang tidak menunjukkan prestasi yang menggalakkan dan bergerak tidak aktif di dalam 
melaksanakan aktiviti kemasyarakatan dan projek kecil ekonomi di peringkat kampung. 

Yang Berhormat, ibarat menanam pokok, kadang-kadang ia tumbuh berbunga 
dan berbuah.  Kadang-kadang ia setakat tumbuh berbunga.  Ada setengah itu tumbuh 
sahaja langsung tidak berbunga, langsung tidak berbuah.  Namun demikian sebagai 
pemimpin kita jangan kecewa.  Kita harus terus memperhatikan supaya Gerakan Daya 
Wawasan ini berjaya.   

Saya yakin kalau dipanggil Penolong Pegawai Daerah, Penghulu, Ketua 
Kampung dan AJK dan Yang Berhormat sendiri menjadi gembala nombor satu, usaha 
Gerakan Daya Wawasan ini akan berjaya, insya-Allah.  Kementerian bercadang untuk 
menempatkan Pegawai Khas bagi tujuan tersebut kerana Penyelia-penyelia KEMAS 
bagi setiap kawasan Parlimen bertindak sebagai penggerak bagi kampung-kampung 
Gerakan Daya Wawasan. 

Kementerian ini berbesar hati kalau Yang Berhormat dapat berbincang dengan 
KEMAS di kawasan Yang Berhormat.  Kalau sekiranya masih belum berjaya, saya 
sendiri dengan pegawai-pegawai akan turun supaya kita sama-sama perbetulkan, 
insya-Allah Gerakan Daya Wawasan akan berjaya juga nanti.  Terima kasih. 

Dato' Abdul Rahman bin Ariffin [Jerlun]:  Tuan Yang di-Pertua, terima kasih 
Yang Berhormat Menteri.  Saya jadi lemah bila dengar Yang Berhormat Bang Aziz, 
selalu kita panggil Dato’ Bang Aziz menjawab.  Soalan ini sebenarnya tidaklah 
mempertikaikan keupayaan mana-mana jabatan ataupun kementerian terutama 
kementerian Yang Berhormat Dato’.  Cuma kadang-kadang kita nampak soalan saya di 
sini ialah pengisian. 

Walaupun Gerakan Desa Wawasan dahulu Desa Wawasan,  sekarang Daya 
Wawasan kadang-kadang kehadiran pegawai-pegawai secara berjadual untuk 
bermesyuarat dengan JKK pun kadang-kadang enam bulan sekali pun tidak ada.  
Kalau kita isikan yang itu pun cukup.  Kadang-kadang kita nampak di kampung ini 
hendak nampak juga ramai.  Gotong-royong pun kadang-kadang tidak dijalankan.  
Inilah perkara-perkara asas yang hendak diterima ataupun hendak dilihat oleh 
penduduk kampung. 

Jadi, benda-benda asas yang macam ini kalau ditinggalkan mungkin 
hubungan antara penduduk kampung dengan pegawai-pegawai itu renggang.  Wakil 
rakyat boleh membantu tiap-tiap kali kenduri ataupun peralatan yang tidak cukup, 
memang wakil rakyat bantu cuma kita mintalah pegawai-pegawai ini mengadakan 
sedikit jadual dan sekurang-kurangnya meletakkan kerja-kerja yang asas agar 
penduduk-penduduk kampung ini dapat bersama-sama dengan pegawai memajukan 
terutamanya Gerakan Daya Wawasan yang telah pun diletakkan di bawah kementerian.  
Terima kasih. 

Dato' Abdul Aziz bin Shamsuddin:  Tuan Yang di-Pertua, di awal saya 
memegang kementerian ini, saya meminta supaya institusi-institusi yang ada di negeri 
ini dihormati terutama sekali institusi Penghululah yang patut kita pandang secara 
serius.  Kalau Penghulu dapat bergerak dengan pegawai-pegawai yang di dalam 
bahagian KEMAS dan Penolong Pegawai Daerah dan dibantu oleh Yang Berhormat 
Ahli Parlimen dan ADUN-ADUN, saya yakin apa juga rancangan akan dapat berjaya.   

Oleh sebab itu saya merayu supaya Yang Berhormat kalau sekiranya ada 
kegagalan bagi pegawai daripada Kementerian Kemajuan Luar Bandar, sila beri 



tidak menubuhkan Malaysian Student Department (MSD) di Singapura dan rekod untuk ke Singapura akan kami berikan kepada Yang Berhormat nanti. Terima kasih. 7. Dato' Abdul Rahman bin Ariffin [Jerlun] minta Menteri Kemajuan Luar Bandar dan Wilayah menyatakan adakah kementerian sedar ada sesetengah kampung yang diletakkan di bawah Gerakan Daya Wawasan (GDW) bagaikan 'hidup segan mati tak mahu'. Adakah kementerian bercadang untuk menempatkan pegawai khas khususnya di Parlimen Jerlun. Menteri Kemajuan Luar Bandar dan Wilayah [Dato' Abdul Aziz bin Shamsuddin]: Tuan Yang di-Pertua, Yang Berhormat bagi Jerlun, kementerian ini memang menyedari bahawa terdapat sesetengah kampung Gerakan Daya Wawasan yang tidak menunjukkan prestasi yang menggalakkan dan bergerak tidak aktif di dalam melaksanakan aktiviti kemasyarakatan dan projek kecil ekonomi di peringkat kampung. Yang Berhormat, ibarat menanam pokok, kadang-kadang ia tumbuh berbunga dan berbuah. Kadang-kadang ia setakat tumbuh berbunga. Ada setengah itu tumbuh sahaja langsung tidak berbunga, langsung tidak berbuah. Namun demikian sebagai pemimpin kita jangan kecewa. Kita harus terus memperhatikan supaya Gerakan Daya Wawasan ini berjaya. Saya yakin kalau dipanggil Penolong Pegawai Daerah, Penghulu, Ketua Kampung dan AJK dan Yang Berhormat sendiri menjadi gembala nombor satu, usaha Gerakan Daya Wawasan ini akan berjaya, insya-Allah. Kementerian bercadang untuk menempatkan Pegawai Khas bagi tujuan tersebut kerana Penyelia-penyelia KEMAS bagi setiap kawasan Parlimen bertindak sebagai penggerak bagi kampung-kampung Gerakan Daya Wawasan. Kementerian ini berbesar hati kalau Yang Berhormat dapat berbincang dengan KEMAS di kawasan Yang Berhormat. Kalau sekiranya masih belum berjaya, saya sendiri dengan pegawai-pegawai akan turun supaya kita sama-sama perbetulkan, insya-Allah Gerakan Daya Wawasan akan berjaya juga nanti. Terima kasih. Dato' Abdul Rahman bin Ariffin [Jerlun]: Tuan Yang di-Pertua, terima kasih Yang Berhormat Menteri. Saya jadi lemah bila dengar Yang Berhormat Bang Aziz, selalu kita panggil Dato' Bang Aziz menjawab. Soalan ini sebenarnya tidaklah mempertikaikan keupayaan mana-mana jabatan ataupun kementerian terutama kementerian Yang Berhormat Dato'. Cuma kadang-kadang kita nampak soalan saya di sini ialah pengisian. Walaupun Gerakan Desa Wawasan dahulu Desa Wawasan, sekarang Daya Wawasan kadang-kadang kehadiran pegawai-pegawai secara berjadual untuk bermesyuarat dengan JKK pun kadang-kadang enam bulan sekali pun tidak ada. Kalau kita isikan yang itu pun cukup. Kadang-kadang kita nampak di kampung ini hendak nampak juga ramai. Gotong-royong pun kadang-kadang tidak dijalankan. Inilah perkara-perkara asas yang hendak diterima ataupun hendak dilihat oleh penduduk kampung. Jadi, benda-benda asas yang macam ini kalau ditinggalkan mungkin hubungan antara penduduk kampung dengan pegawai-pegawai itu renggang. Wakil rakyat boleh membantu tiap-tiap kali kenduri ataupun peralatan yang tidak cukup, memang wakil rakyat bantu cuma kita mintalah pegawai-pegawai ini mengadakan sedikit jadual dan sekurang-kurangnya meletakkan kerja-kerja yang asas agar penduduk-penduduk kampung ini dapat bersama-sama dengan pegawai memajukan terutamanya Gerakan Daya Wawasan yang telah pun diletakkan di bawah kementerian. Terima kasih. Dato' Abdul Aziz bin Shamsuddin: Tuan Yang di-Pertua, di awal saya memegang kementerian ini, saya meminta supaya institusi-institusi yang ada di negeri ini dihormati terutama sekali institusi Penghululah yang patut kita pandang secara serius. Kalau Penghulu dapat bergerak dengan pegawai-pegawai yang di dalam bahagian KEMAS dan Penolong Pegawai Daerah dan dibantu oleh Yang Berhormat Ahli Parlimen dan ADUN-ADUN, saya yakin apa juga rancangan akan dapat berjaya. Oleh sebab itu saya merayu supaya Yang Berhormat kalau sekiranya ada kegagalan bagi pegawai daripada Kementerian Kemajuan Luar Bandar, sila beri.